મધ્યપ્રદેશની રાજનીતિમાં સાધુ-સંતો અને ધાર્મિક સ્થળોનો ઘણો પ્રભાવ છે. રાજ્યની 230માંથી 100થી વધુ બેઠકો કોઈ પણ મહત્વપૂર્ણ ધાર્મિક સ્થળ સાથે સીધી રીતે જોડાયેલી છે. છેલ્લી ત્રણ ચૂંટણીઓમાં ધાર્મિક સ્થળોથી જોડાયેલી મોટા ભાગની બેઠકો પર ભાજપનો કબજો રહ્યો છે. આ સાથે સંતોની પ્રશંસાથી સી.એમ. પણ ખુશ છે. કમ્પ્યૂટર બાબાના વિરોધ અને સાધુ-સંતોના આક્રોશ બાદ શિવરાજ સિંહ ચૌહાણ સાધુ-સંતોનું આ સમાગન શુભ સંકેત લઇને આવ્યું છે. સંત સભામાં પહોંચેલા તમામ સાધુઓએ શિવરાજ સિંહ ચૌહાણની અત્યંત પ્રશંસા કરી તો તેમને સત્તામાં આવવાના આશીર્વાદ પણ આપ્યા.